Purola voitti sisäratojen suomenmestaruuden 60 metrillä 2019 ajalla 6,70 ja sai SM-hopeaa 2020 ja 2021. Hän voitti 200 metrin sisäratojen suomenmestaruuden vuonna 2017 17- ja 19-vuotiaiden sisäratojen Suomen ennätysajalla 21,29, vuonna 2018 ajalla 21,26. vuonna 2020 ylipitkien ratojen 22-vuotiaiden SE-ajalla 20,85 ja 2021 ajalla 21,28. Kalevan kisoissa hän on saanut 100 metrillä hopeaa 2018 ja pronssia 2019 sekä 200 metrillä pronssia 2020. Viestijuoksun Suomen mestaruuskilpailuissa Purola on saavuttanut 4 × 100 metrin viestijuoksussa SM-hopeaa vuonna 2020 ja SM-pronssia vuonna 2016.